﻿ Lucrarea 5 Dispozitive de reţea: hub, switch, router 1 Obiective • înţelegerea principiilor de funcţionare ale huburilor, switchurilor şi routerelor • configurarea conexiunilor într-o reţea, cu ajutorul dispozitivelor de reţea mai sus menţionate 2 Dispozitive de reţea de nivel fizic Cele mai simple dispozitive de reţea folosite în Ethernet au fost repetoarele Deoarece la nivelul fizic nu are sens noţiunea de "date", sau cea de "cadru", repetoarele "văd" doar un semnal electric care corespunde unei anumite secvenţe de biţi şi realizează regenerarea (îmbunătăţirea calităţii) acestuia Şirul de biţi generat de către o placă de reţea respectă o serie de reguli clare, prevăzute de către standarde De exemplu, în reţelele Ethernet, reprezentarea biţilor are loc prin niveluri de V Degradarea calităţii semnalului are loc atât din cauza cablului (fiind şi tensiune de 0 85± proporţională cu lungimea acestuia), cât şi din cauza dispozitivelor ataşate la mediul de transmisie În acest context, principala funcţie a unui repetor este aceea de a aduce semnalul electric la treptele de semnalizare cerute Repetoarele simple (cu un singur port) sunt dispozitive mai vechi folosite în Ethernet, fiind la ora actuală practic ieşite din uz În reţelele Ethernet, un pas important înainte, în ceea ce priveşte simplitatea de implementare şi mentenanţa reţelei, l-a constituit introducerea huburilor Practic, apariţia huburilor este legată de versiunea Ethernet 10BaseT, ce foloseşte drept mediu de transmisie fire torsadate, în locul cablului coaxial Dacă reţelele Ethernet din anii 90 erau predominant bazate pe o topologie de tip magistrală şi foloseau drept mediu de transmisie cablul coaxial, lucrurile s-au schimbat odată cu introducerea huburilor Următoarea generaţie Ethernet (anii 2000) a început să folosească din plin huburile, şi cabluri de tip UTP (Unshielded Twisted Pair) Cea mai bună metodă de a descrie modalitatea de funcţionare a unui hub este prin asocierea sa cu un sinonim utilizat uneori pentru acest dispozitiv: repetor multiport Aşadar, hubul primeşte un semnal pe la unul dintre porturile sale, îi îmbunătăţeşte calitatea şi îl difuzează pe la toate celelalte porturi Principala limitare a reţelelor Ethernet o dau coliziunile, care constă în existenţ a simultană pe cablu a două semnale electrice corepunzătoare unor transmisii diferite Din acest punct de vedere, introducerea huburilor nu îmbunătăţeşte foarte mult lucrurile faţă de arhitectura clasică de tip magistrală, deoarece oricare două staţii conectate prin intermediul unuia sau mai multor huburi pot intra în coliziune Acest lucru limitează numărul de huburi care pot fi folosite într-o reţea la 4 huburi (care să delimiteze 5 segmente) într-o reţea de 10Mbps, respectiv la două huburi (3 segmente) într-o reţea Fast Ethernet Totuşi, în practică, în instalarea reţelelor Fast Ethernet se preferă folosirea switchurilor Putem face afirmaţia că, într-o reţea pe bază de huburi, lăţimea de bandă totală disponibilă este "împărţită" între toţi utilizatorii conectaţi la hub Astfel, într-o reţea în care mai mulţi utilizatori conectaţi întrun hub fac simultan trafic, apare fenomenul de congestie, din cauza coliziunilor şi retransmisiilor inerente Mai mult decât atât, din cauza faptului că staţiile trebuie să "asculte" cablul pentru detectarea coliziunilor, ele nu pot să şi transmită simultan, ceea ce înseamnă că modul de operare este semi-duplex Totuşi, datorită folosirii huburilor, construcţia reţelei şi mentenanţa acestea este mai simplă (faţă de magistrala Ethernet pe cablu coaxial), datorită efectului "centralizator" al hubului: proasta funcţionare a legăturii dintre un hub şi o staţie nu va avea niciun ii conectate în hub efect asupra celorlalte staţ 3 Dispozitive de nivel legătură de date Succesul comercial al reţelelor Ethernet îşi are rădăcinile şi în folosirea switch-urilor (comutatoare de reţea) Cronologic, aceste comutatoare de reţea au apărut nu la mult timp după huburi Faptul că acestea din urmă au fost preferate totuşi pentru un lung interval de timp este pur şi simplu datorat preţului lor mai mic Odată cu scăderea preţurilor switch-urilor, acestea au început să domine piaţa dispozitivelor de reţea, fiind preferate în majoritatea cazurilor folosirii huburilor Marea diferenţă dintre un switch şi un hub este că switchul este capabil să filtreze pachetele Fiind un dispozitiv de nivel legătură de date, switch-ul este capabil să "analizeze" adresa destinaţie a unui pachet (este vorba despre adresa MAC, şi nu despre adresa IP!), să consulte o tabelă de comutare stocată în memoria sa, şi să comute pachetul doar pe la acel port al switch-ului unde acesta consideră că se găseşte conectat calculatorul destinaţie Tabela de comutare a switch-ului nu trebuie configurată manual de către un operator, ea fiind dinamică şi auto-configurabilă Practic, comutatorul "învaţă" cum sunt mapate adresele Ethernet pe porturile sale, pe măsură ce primeşte pachete Atunci când se foloseşte un switch, coliziunile sunt practic eliminate Aceasta se întâmplă deoarece utilizarea sa conduce la stabilirea unor legături punct la punct între calculator şi portul switchului la care este conectat Astfel, dacă ne imaginăm 4 calculatoare conectate într-un switch (A, B, C şi D), staţia A poate să transmită spre staţia B, şi simultan staţia C să transmită spre staţia D, fără a se pune problema existenţei vreunei coliziuni Datorită modului de operare al switch-urilor, ele permit ca o staţie să transmită şi să recepţioneze simultan, oferind astfel un suport pentru modul de funcţionare "full duplex" în reţelele Ethernet Se poate afirma că, în condiţiile în care avem o reţea în care calculatoarele sunt legate între ele exclusiv prin switchuri, fiecare calculator va putea beneficia de întreaga lăţime de bandă a reţelei Alte dispozitive de nivel legătură de date sunt punţile Există mult mai multe asemănări decât deosebiri între acestea şi comutatoarele de reţea În general se consideră că punţile sunt folosite pentru a lega două segmente de reţea, iar switch-urile pot fi privite ca şi nişte punţi cu mai mult decât două porturi De asemenea, termenul de punte se foloseşte pentru dispozitive care sunt capabile să lege între ele două reţele de tipuri diferite (de exemplu Token Ring şi Ethernet), fiind capabile să transfere traficul între cele două reţele 4 Dispozitive de nivel reţea Dispozitivele de reţea despre care s-a discuat până acum pot contribui la construirea unei reţele locale, sau la interconectarea între ele a mai multor reţele locale Dar integrarea acestora într-o "reţea de reţele" de mult mai mari dimensiuni (de exemplu Internet) poate fi făcută doar prin intermediul unor dispozitive care să dirijeze traficul între aceste reţele Aceste dispozitive se numesc routere Routerele pot fi privite ca şi dispozitive de nivel reţea, şi, într-o reţea TCP/IP, ele fac rutarea traficului folosind adresele IP sursă şi destinaţie ale pachetelor care trec prin ele Aşadar, routerele reprezintă dispozitive care sunt capabile să „citească” și „interpreteze” informațiile conținute în headerul pachetelor IP, folosind aceste informații, împreună cu tabela de rutare configurată, pentru a efectua dirijarea pachetelor către destinație Practic, un router nu va cunoaște decât „următorul nod” prin care pachetul trebuie expediat, adică adresa IP a următorului router pe care pachetul trebuie să îl parcurgă pentru a ajunge la destinație Un exemplu de tabelă de rutare este dat mai jos: Kernel IP routing table Destination Gateway Genmask Flags MSS Window irtt Iface 192 168 7 0 * 255 255 255 0 U 0 0 0 eth1 93 115 164 0 * 255 255 252 0 U 0 0 0 eth0 link-local * 255 255 0 0 U 0 0 0 eth0 loopback * 255 0 0 0 U 0 0 0 lo default 93 115 164 1 0 0 0 0 UG 0 0 0 eth0 Fig 1: Exemplu de tabelă de rutare Tabela din exemplu precedent corespunde unui gateway-router, implementat sub sistemul de operare Linux Este vorba despre un PC cu două plăci de rețea (eth0 și eth1), una conectată în rețeaua locală a laboratorului B712, iar cealaltă la o rețea externă (practic, la Internet) Din prima linie a tabelei de rutare, reiese că toate pachetele care ajung dinspre exterior în router, având drept adresă destinație o un IP de forma 192 168 7 x, vor trebui trimise pe placa de rețea eth1 Conform celei de a doua linii, toate pachetele care merg înspre rețeaua cu adresa 93 115 164 0 (rețeaua corespunzătoare Facultății ETc), vor fi trimise pe placa de rețea eth0 O linie extrem de importantă este ultima, care ne arată așa numita „default route” Aceasta ne spune că, dacă destinația pachetului care intră în router nu se regăsește în niciuna din primele 4 linii, atunci următorul nod prin care va trece pachetul este cel cu adresa IP 93 115 164 1 În aplicațiile industriale, și în toate aplicațiile de mare capacitate, se folosesc mai degrabă routere dedicate decât PCuri cu mai multe plăci de rețea Aceste routere arată ca niște “cutii”, sunt în general extrem de scumpe (de ordinul miilor sau chiar zecilor de mii de euro), iar accesul la ele se face de obicei fie prin navigare web http pe o adresă de management cunoscută (fapt ce permite folosirea unei interfețe grafice), fie prin conectare telnet sau ssh pe un port serial al routerului (ceea ce permite configurarea sa în linie de comandă) În figura 2 se prezintă, cu titlu de exemplu, un astfel de router Fig 2: Un exemplu de router de mare capacitate folosit în aplicațiile industriale Pentru utilizatorii casnici ai Internetului, cărora furnizorul de servicii Internet le oferă o singură conexiune și care doresc să se conecteze simultan cu mai multe calculatoare, există routere dedicate mult mai accesibile, cunoscute sub termenul comercial de „home router” Aceste routere încorporează switch-uri cu mai multe porturi (de obicei 4 sau 8), oferind posibilitatea ca PC-urile conectate în aceste porturi să formeze o rețea locală, conectată la rândul său la Internet Un asemena router va fi folosit și în cadrul acestui laborator Pentru configurarea sa, există posibilitatea accesării prin navigare web a unei interfețe grafice Această interfață este ilustrată în figura 3 Fig 3: Interfața grafică de configurare a routerului din laboratorul B712 5 Sarcini de îndeplinit de către studenți Pe prima masă a laboratorului se vor găsi trei dispozitive de rețea: un hub, un swicth și un router Studenții vor fi împărțiți în trei grupuri de lucru, câte un grup pentru fiecare masă din laborator Cablurile de rețea sunt de asemenea disponibile la aceeași masă Plăcile de rețea care se folosesc sunt cele situate în partea de sus a părții din spate a PC-urilor • La începutul lucrării, fiecare grup va selecta câte un dispozitiv de rețea, în următoarea ordine: grupul I va lucra cu un hub, grupul 2 va lucra cu un switch, iar grupul III cu un router Fiecare masă își va conecta calculatoarele într-o rețea locală Adresele acestor rețele vor fi: 192 168 1 0/24 (masa 1), 192 168 1 0/24 (masa 2), și 192 168 3 0/24 (masa 3) Ultimul octet, care numerotează stațiile va lua, în fiecare caz, valori de la 1 la 3 Pentru testarea conexiunii, se va încerca transmisia de comenzi ping de pe o stație pe cealaltă Dacă rețeaua locală implementată este validă • Studenții de la ultima masă vor conecta rețeaua locală formată de ei la Internet, prin intermediul routerului Pentru aceasta, ei vor seta corespunzător serverul DHCP încorporat în router, astfel încât să li se aloce adresele IP corespunzătoare punctului anterior, sau vor dezactiva acest server şi vor recurge la o configurare statică a adreselor lor IP Partea de WAN a routerului este deja configurată corespunzător, ea nemainecesitând o configurare suplimentară • După finalizarea sarcinilor, studenții vor schimba dispozitivele de rețea între ei și vor reface sarcinile descrise anterior 